Vita:Magyar történet

message: Érdeklődni szeretnék, hogy mi a helyzet ennek a könyvnek a felhasználási jogaival, szabadon felhasználható-e, hiszen a megjelenése, 1928 óta már eltelt több mint 70 év, vagy a szerzők halála utáni 70 év számít-e. Az alábbi térképet lenne jó lementeni a wikire:
*
Lehetséges lenne már szabadon felhasználni?Peadar vita 2019. március 3., 12:15 (CET)
replies: text: A szerzői jogok a szerző életében és halálától számított hetven éven át részesülnek védelemben. A hetvenéves védelmi időt a szerző halálát követő év első napjától, közös művek esetében az utoljára elhunyt szerzőtárs halálát követő év első napjától kell számítani. Hóman Bálint 1951-ben, Szekfű Gyula pedig 1955-ben hunyt el, tehát a közös művük – a szerzői jogról szóló 1999. évi LXXVI. törvény alapján – 2026. január elsejével válik közkinccsé. Azonban ez nem feltétlenül vonatkozik az általad linkelt térképre, mert annak a szerzője egyáltalán nem biztos, hogy Hóman Bálint, vagy Szekfű Gyula. Ha tudjuk, hogy ki a térkép szerzője, akkor az ő halála után eltelt 70. évet követő év január elsejével közkincs, ha a szerző személye nem állapítható meg, a védelmi idő a mű első nyilvánosságra hozatalát követő év első napjától számított hetven év. --Pallertithe cave of Caerbannog 2019. március 3., 12:36 (CET)
A térkép az első kötetben jelent meg, amelynek Hóman Bálint volt az egyedüli szerzője. A kötetben sehol nem találtam utalást arra vonatkozóan, hogy ki készítette a térképet. Azt nem tudom megmondani, hogy Hóman készíthette-e, de ha igen, akkor is legkésőbb 2022-ben közkincs lesz a térkép (feltéve, hogy addig nem derül ki még valami plusz információ róla). – Regasterios vita 2019. március 3., 14:12 (CET)
Nekem megvan itthon az eredeti kiadás, az 1. kötet végén, a "Mellékletek jegyzéke" után a következő mondat áll: „A kötetben levő térképeket Gergely Endre és Hóman Bálint tervezték és a Magyar Királyi Állami Térképészeti Intézet készítette.” Fauvirt vita 2019. március 3., 16:12 (CET)
Akkor már csak azt kellene megtudni, mikor halt meg Gergely Endre. – Regasterios vita 2019. március 3., 16:31 (CET)
Itt Hóman Bálint azt írja, hogy: Befejezésül hálás köszönetemet fejezem ki Gerevich Tibor barátomnak, hogy szíves volt a könyv illusztrációit kiválasztani és összeállítani, Gergely Endre barátomnak a térképek szakszerű kidolgozásáért, az Egyetemi Nyomdának a kiadvány szeretetteljes gondozásáért. . Wikizoli vita 2019. március 3., 16:37 (CET)
Gergely Endre minden jel szerint 1938-ban halt meg. Az alapján, amit Fauvirt írt, Hóman Bálintot is szerzőnek kell tekinteni, tehát 2022. január 1-jén tölthető fel a térkép. De csak a magyar wikire, a Commonsba majd további két évvel később. – Regasterios vita 2019. március 3., 16:42 (CET)
Szerintem rossz adatot találtak... 1938-ban egy orvos Gergely Endre halt meg Keleti Ujság, (21. évfolyam, 298. szám - 1939. január 1.). Viszont a Farkasrétiben van egy 1942-es halálozású is eltemetve (meg feltehetően a fia)... még keresem... amúgy nem térképész, hanem történész volt (Papp László: A mohácsi csatahely kutatása, Janus Pannonius Múzeum Évkönyve (1960) (Pécs, 1961)). Fauvirt vita 2019. március 3., 17:01 (CET)

text: Igen, most már egészen biztos: „GERGELY ENDRE (1885- ) orvos, kórboncnok” (Schneller Károly - Szabó T. Ádám: A készülő Kolozsvári Enciklopédia névanyaga - Magyar Névtani Dolgozatok 84. (Budapest, 1989)). Fauvirt vita 2019. március 3., 17:06 (CET)
Sőt... Gergely Endre százados, kartográfus 1883-1942  és . Fauvirt vita 2019. március 3., 17:20 (CET)
Köszönöm az utánajárást. Mindenesetre a 2022-es dátumon ez nem változtat. – Regasterios vita 2019. március 3., 17:23 (CET)

text: Ez abszolút tény. De kíváncsi voltam, ki ez a rejtélyes ember, aki annyi amúgy neves szerzővel dolgozott együtt (rengeteg más kiadványban is fölfedezhető, de csupán a neve). Fauvirt vita 2019. március 3., 17:26 (CET)
Köszönöm szépen a részletes választ, de a 2022 még viszonylag messze van, pedig ez a legjobb és legrészletesebb térkép, ami a középkori Dalmát Királyságról található, a commonsban sajnos, nem volt megfelelő, ezért szerettem volna ezt lementeni, akkor még keresgélnem kell a témában, hátha akad olyan, ami már nem copyrightos.Peadar vita 2019. március 3., 17:39 (CET)
 lehet, érdemes még egy kicsit kapargatni a témát, mert a Holub József: Zala megye törté­nete a középkorban kötettel kapcsolatban van egy ilyen: "...Gergely Endre a térképek válogatója — és mint június 22-én kelt le­veléből kiderül készítője is — értesíti Holubot, hogy a kötet kéziratát odaadta Hóman Bálintnak, hogy a nagytekintélyű történészprofesszor véleményezze. ..." (Gazda István (összeáll.): Révai Leó egykori antikváriuma - a kortárs szemével; Honismeret 15. évfolyam, 1987.), illetve azon sem lennék meglepve, ha Gergelynek lenne hasonló térképe, hátha ez segít...  Gergely Commons-kompatibilis lenne, ugye? Fauvirt vita 2019. március 3., 17:48 (CET)

text: Köszönöm szépen, hát jó lenne, ha mégis fel lehetne tölteni a commonsba, mert ennél jobb térképet még nem találtam a témában, pedig átnéztem sokat, hiába több évszázadot ölel fel, még sem található egy olyan térkép sem, amelyik jó lenne, csak korábbi vagy későbbi korszakokat jegyzik inkább.Peadar vita 2019. március 3., 18:09 (CET)
 ha legkésőbb 1943-ban meghalt, akkor igen. – Regasterios vita 2019. március 3., 18:24 (CET)
thread_title: Copyrights

message: készítettem egy képet az itthoni első kiadásos sorozat könyvéleiről... tudnátok segíteni, hogy hova (milyen kategóriákba) töltsem föl a Commonsba? Illetve ha bárki úgy gondolja, akkor be lehet tenni majd a szócikkbe is. Fauvirt vita 2019. március 5., 22:34 (CET)
replies: text: Én vagy ide tenném, vagy pedig (amennyiben bővülhet a kategória elemekkel) létrehoznék egy kategóriát a könyv címével és ezt az új katot kategorizálnám a Category:Books_from_Hungaryval. Én most így azt mondom, hogy egy kép van az első megoldás tűnik jobbnak. --Pallertithe cave of Caerbannog 2019. március 5., 22:47 (CET)

text: Oké, így teszek, köszönöm! Fauvirt vita 2019. március 5., 22:49 (CET)

text: Ím: :File:Magyar történet I-VIII. Hóman, Szekfű - 1928.jpg - ha valakinek eszébe jut még valami (kategória, leírás), illetve ha jó lenne illusztrációnak, bátran... Fauvirt vita 2019. március 5., 22:57 (CET)
thread_title:  Kép